Euroopan parlamentin päätöslauselma Togosta



Virallinen lehti nro 092 E , 20/04/2006 s. 0407 - 0409



P6_TA(2005)0181 Ennakkoarvio Euroopan parlamentin tuloista ja menoista 2006 Euroopan parlamentin päätöslauselma ennakkoarviosta Euroopan parlamentin tuloista ja menoista varainhoitovuodeksi 2006 (2005/2012(BUD)) Euroopan parlamentti, joka - ottaa huomioon EY:n perustamissopimuksen 272 artiklan 2 kohdan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [1], - ottaa huomioon talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [2], - ottaa huomioon 9. maaliskuuta 2005 antamansa päätöslauselman vuoden 2006 talousarviomenettelyn suuntaviivoista pääluokkia II, IV, V, VI, VII, VIII (A) ja VIII (B) varten sekä alustavasta ennakkoarviosta Euroopan parlamentin tuloista ja menoista (Pääluokka I) [3], - ottaa huomioon pääsihteerin raportin puhemiehistölle parlamentin alustavasta ennakkoarvioesityksestä varainhoitovuodeksi 2006, - ottaa huomioon puhemiehistön 11. huhtikuuta 2005 työjärjestyksen 22 artiklan 6 kohdan ja 73 artiklan mukaisesti laatiman alustavan ennakkoarvioesityksen, - ottaa huomioon työjärjestyksen 73 artiklan, - ottaa huomioon budjettivaliokunnan mietinnön (A6-0106/2005), A. ottaa huomioon, että vuoden 2006 talousarviota varten rahoitusnäkymien otsakkeen 5 (hallintomenot) enimmäismääräksi on teknisen mukautuksen jälkeen vahvistettu 6528 miljoonaa euroa [4]; ottaa huomioon, että tekninen mukautus kasvattaa talousarviota 45 miljoonalla eurolla vuoden 2006 hinnoin suhteessa pääsihteerien vuotta 2004 koskevassa raportissa esitettyyn määrään, B. ottaa huomioon, että varainhoitovuosi 2006 on nykyisten rahoitusnäkymien viimeinen voimassaolovuosi, C. ottaa huomioon, että vuoden 2004 laajentuminen on konsolidoitava ja seuraavaa laajentumista on valmisteltava, D. ottaa huomioon, että vuoden 2006 ennakkoarvio perustuu seuraaviin pääparametreihin: 40 työviikkoa, joista 4 vaalipiiriviikkoa, 12 tavanomaista täysistuntoa ja 6 ylimääräistä istuntoa sekä 2,3 prosentin mukautus palkkoihin ja muiden kuin laajentumisvirkojen 7 prosentin kiinteämääräinen vähennys; E. ottaa huomioon, että puhemiehistössä on valmisteilla ehdotuksia, joita voidaan tutkia talousarvio-vaikutuksineen vasta syksyllä talousarvion ensimmäisen käsittelyn yhteydessä, Poliittiset painopisteet Vuoden 2004 laajentumisen konsolidointi ja seuraavaan laajentumiseen valmistautuminen 1. toteaa, että vuoden 2004 laajentumisen konsolidoinnin loppuunsaattaminen ja seuraavaan laajentumiseen valmistautuminen on huomattava haaste parlamentin vuoden 2006 talousarviossa; 2. on huolissaan siitä, että suuri osa vuosien 2004 ja 2005 talousarvioissa perustetuista laajentumiseen liittyvistä viroista on vielä täyttämättä ja että todennäköisesti niistä täytetään vuoden 2005 loppuun mennessä ainoastaan 78 prosenttia; pahoittelee laajentumiseen liittyvien rekrytointimenettelyjen viivästymistä; kehottaa pääsihteeriä raportoimaan rekrytointitilanteesta 1. heinäkuuta 2005 mennessä; odottaa pääsihteeriltä erityisiä ehdotuksia kielipalvelujen avoimien virkojen täyttämiseksi; 3. panee merkille ehdotuksen osoittaa 13800000 euroa Romanian ja Bulgarian liittymisvalmisteluja varten ehdotettuihin budjettikohtiin (tarkkailijat, henkilöstö, tulkit ja konferenssihenkilöstö, laitteistot, toimintamenot ja tiedotus) ja olettaa, että määrää hienosäädetään ensimmäisessä käsittelyssä; 4. panee merkille ehdotuksen perustaa 135 laajentumisvirkaa: 113 virkaa pääsihteeristöön (73 A*5/AD5 -virkaa, 4 A*7/AD7 -virkaa, 14 B*3/AST3 -virkaa ja 22 C*1/AST1 -virkaa) ja 22 virkaa poliittisiin ryhmiin (10 A*5/AD5 -virkaa, 4 B*3/AST3 -virkaa ja 8 C*1/AST1 -virkaa); ottaa tarvittavat määrärahat talousarvioon ensimmäisessä käsittelyssä edellyttäen, että ehdotettuja virkoja perustellaan tarkemmin. Määrärahojen tehokas ja rationaalinen käyttö 5. korostaa jälleen kerran moitteettoman varainhoidon ja budjettikurin tärkeyttä parlamentin hallintomenojen kohdalla; 6. kannustaa virkojen uudelleenjärjestelyihin ja voimavarojen uudelleen kohdentamiseen tehokkuuden lisäämiseksi; katsoo, että virkojen yleistä täyttämisastetta olisi parannettava; 7. toteaa, että parlamentin osallistuminen toimielinten väliseen yhteistyöhön, mitä tulee sekä menoihin että mahdollisiin säästöihin, olisi yksilöitävä tarkasti budjettiasiakirjoissa; edellyttää, että parlamentin talousarviossa yksilöidään selkeästi lainoista, vuokrista tai suoritetuista palveluista aiheutuvat menot ja niistä saatavat tulot; 8. kiinnittää huomiota vaikutuksiin, joita eläkemaksuja saavan henkilöstön määrän kasvulla on tulevaisuudessa; odottaa komission hallinnolta ehdotuksia, joilla torjutaan tavallisten toimintatalousarvioiden liiallinen kuormitus, esimerkiksi eläkerahaston avulla. Kohti kattavampaa budjetointia 9. on tyytyväinen siihen, että eri toimielinten talousarvioiden esitystapaa halutaan yhdenmukaistaa; kannustaa kuitenkin kauaskantoisempaan talousarvion esitystavan uudistukseen, jotta talousarviosta tulisi vielä kattavampi ja selkeämpi; panee merkille nimikkeistön uudistamista koskevat ehdotukset ja kehottaa hallintoa vertailemaan aiempaa ja ehdotettua nimikkeistöä tarkkaan budjettikohdittain sekä perustelemaan ehdotetut muutokset; muistuttaa varainhoitoasetuksen ja siirtoja koskevien sisäisten sääntöjensä määräyksistä. Parlamentin tuominen lähemmäs kansalaisia 10. panee merkille, että parhaillaan valmistellaan ehdotuksia Euroopan parlamentin tiedotus- ja viestintäpolitiikan vahvistamiseksi; odottaa mielenkiinnolla puhemiehistön ehdotuksia, jotka koskevat parlamentin yleistä viestintästrategiaa ja tiedotustoimistojen roolia; 11. odottaa puhemiehistön ehdotuksia tiedotustoimistojen aseman vahvistamisesta kansalais kontaktien parantamiseksi; odottaa määrärahoja uusia Romanian ja Bulgarian tiedostustoimistoja varten; katsoo, että tarjottaessa tietoja jäsenvaltioille olisi otettava huomioon kansalliset eroavaisuudet; odottaa saavansa tarkkoja tietoja siitä, mitkä ovat tiedotustoimistoille osoitettavat asianmukaiset henkilöstövoimavarat, mukaan luettuna yksi lehdistöjaoston virka toimistoa kohden, sekä siitä, mikä on henkilöstön rekrytointiaikataulu; 12. odottaa mielenkiinnolla ehdotuksia vierailijoista vastaavan yksikön kehittämisestä; on valmis tarpeellisiin toimiin, joilla varmistetaan, että vierailijaryhmille korvattavat kulut vastaavat entistä paremmin todellisten kustannusten eroja, vierailijaohjelma tarjotaan kaikilla EU:n virallisilla kielillä ja että vierailijoille tarjottavan ohjelman laatua parannetaan; 13. katsoo, että parlamentin Internet-sivusto "Europarl" on parlamentin tiedotuspolitiikan kannalta tärkeä väline ja siitä olisi tehtävä käyttäjäystävällisempi; Parlamentin työskentelyn laatu ja tehokkuus 14. panee merkille pääsihteerin ehdotukset konsolidoida parlamentin hallinnon "Pelin tehostaminen" -asiakirjan mukainen uudistus jäsenille tarjottavien palvelujen parantamiseksi; kannustaa etenkin sellaisten ehdotusten käytännön toteutusta, joilla jäseniä avustetaan lainsäädäntötyössä, esimerkkinä projektiryhmien perustaminen; korostaa, että jäsenillä olisi oltava mahdollisuus saada asiantuntija-apua myös suhteellisen lyhyellä varoitusajalla; 15. vaatii kielellisen tuen parantamista parlamentaarisessa työskentelyssä; pyytää käännöskapasiteetin kasvattamista, jotta jäsenet voivat käyttää työssään omalla kielellään laadittuja asiakirjoja; pyytää, että poliittisilla ryhmillä ja niiden työryhmillä olisi aikaisempaa paremmat mahdollisuudet käyttää tulkkipalveluja, ja pyytää hallintoa toteuttamaan tarvittavat tiloja ja henkilöstöä koskevat toimet; ehdottaa koordinoitua lähestymistapaa muiden toimielinten kanssa, jotta voidaan hyödyntää synergiaetuja; 16. vaatii, että parlamentin olisi toimittava omien erioikeuksiensa rajoissa; tuo näin ollen esiin varauksensa sellaisten toimien kehittämiseen, jotka liittyvät komission toimivaltuuksiin kuuluvaan lainsäädännön saattamiseen osaksi kansallista lainsäädäntöä ja sen täytäntöönpanoon; huomauttaa, että kansalaisilla ja tiedotusvälineillä olisi oltava helppo pääsy parannettuun lainsäädäntötyön seurantakeskukseen (Legislative Observatory) parlamentin www-sivustolla. Henkilöstöpolitiikka ja muut kuin laajentumiseen liittyvät henkilöstöpyynnöt 17. pitää välttämättömänä parantaa, yksinkertaistaa ja nopeuttaa henkilöstön rekrytointimenettelyjä, etteivät ne pitkittyisi liikaa; panee huolestuneena merkille, että pääsihteeristössä on 750 täyttämätöntä virkaa ja lisäksi 150:tä virkaa hoitaa ylimääräinen tai sopimussuhteinen henkilöstö; 18. toteaa, että tässä vaiheessa pääsihteeristöön ei pyydetä muita kuin laajentumiseen liittyviä uusia virkoja, ja edellyttää, että ensimmäisen käsittelyn yhteydessä mahdollisesti esitettävät pyynnöt perustellaan asianmukaisesti; 19. panee merkille, että uusia virkoja, vakinaisten virkojen palkkaluokan korotuksia, väliaikaisten virkojen palkkaluokan korotuksia, virkojen muuntamisia ja mahdollisia henkilökohtaisia ylennyksiä pääsihteeristössä koskevat ehdotukset on lykätty ensimmäiseen käsittelyyn; pitää tätä päätöstä harmillisena; panee merkille ehdotuksen poliittisissa ryhmissä olevien 48 viran palkkaluokan korottamisesta seuraavasti: 4 A*12:ta A*13:ksi, 2 A*11:tä A*12:ksi, 2 A*10:tä A*11:ksi, 2 A*6:ta A*9:ksi, 2 A*8:aa A*9:ksi, 1 A*5:tä A*6:ksi, 7 B*10:tä B*11:ksi, 1 B*8 B*9:ksi, 5 B*7:ää B*8:ksi, 3 B*6:ta B*7:ksi, 2 B*5:tä B*6:ksi, 2 B*3:a B*4:ksi, 12 C*6:ta C*7:ksi, 2 C*2:ta C*3:ksi, 1 C*1 C*2:ksi; 20. tähdentää tarvetta luoda todellisiin ansioihin perustuva henkilöstön ylennysjärjestelmä, jossa ansioituneimmat virkamiehet ylennetään nopeammin; kehottaa pääsihteeriä antamaan 1. heinäkuuta 2005 mennessä vallitsevasta tilanteesta pyydetyn väliraportin, joka sisältää erityisiä ehdotuksia; odottaa lisäksi pääsihteerin ja pääjohtajien tekemän ylennysjärjestelmän toimivuutta koskevan selvityksen tuloksia; 21. panee merkille nopean siirtymisen ylimääräisistä toimihenkilöistä sopimussuhteiseen henkilöstöön; kehottaa pääsihteeriä antamaan 1. heinäkuuta 2005 mennessä raportin ylimääräisten toimihenkilöiden, freelance-henkilöstön ja sopimussuhteisen henkilöstön tilanteesta pääsihteeristössä ja poliittisissa ryhmissä sekä muutoksen talousarviovaikutuksista kaikissa toimielimissä; edellyttää, että parlamentin hallinto esittää selkeästi tämän nopean siirtymisen syyt ja muutoksen vaikutukset parlamentin henkilöstötaulukkoon ja henkilöstön asemaan, kieltenopettajat mukaan lukien; 22. korostaa henkilökohtaisten avustajien merkitystä jäsenten työlle; odottaa jäsenten avustajia käsittelevän puhemiehistön työryhmän tulevia kertomuksia ja tukee avustajien asemaa koskevien sääntöjen käyttöönottoa myös varainhoidon avoimuuden vuoksi. Muut asiat 23. kehottaa valvomaan tiukasti, että parlamentin tiloissa tupakointia koskevia uusia sääntöjä noudatetaan; 24. toistaa haluavansa ajantasaistettua tietoa ympäristöasioiden hallinta- ja auditointijärjestelmää (EMAS) koskevan hankkeen edistymisestä 1. heinäkuuta 2005 mennessä; 25. pyytää lisätietoja ehdotetusta henkilöstön virkamatkamenojen lisäyksestä vuonna 2006. Parlamentin talousarvion kokonaismäärä 26. panee merkille, että pääsihteerin ehdotuksessa alustavaksi ennakkoarvioksi määrärahataso asettuu tällä hetkellä 20 prosenttiin rahoitusnäkymien otsakkeesta 5 (hallintomenot), eli 1341600000 euroon, mikä merkitsee 5,5 prosentin lisäystä vuoden 2005 talousarvioon nähden; vahvistaa lopullisen kantansa pääluokan I kokonaismäärärahoista vasta parlamentin ensimmäisessä käsittelyssä; 27. tähdentää jälleen kerran, että parlamentin talousarvion taso on määriteltävä perusteltujen todellisten tarpeiden pohjalta, ettei vuoden 2006 lopussa olisi tarvetta peruuttaa määrärahoja; panee merkille ehdotuksen ottaa ennakoimattomien menojen varaukseen 90456885 euron marginaali siihen asti, kunnes uudet prioriteetit on muotoiltu; katsoo, että ennakoimattomia menoja koskevaan varaukseen olisi sisällytettävä ensimmäisessä käsittelyssä realistisempi marginaali uusia prioriteetteja ja ennakoimattomia menoja varten; 28. palauttaa mieliin, että parlamentin harjoittama kiinteistöjen hankintapolitiikka on johtanut merkittäviin säästöihin; pyytää päivitettyä suunnitelmaa kiinteistöjen hankintapolitiikasta lyhyellä ja keskipitkällä aikavälillä, mukaan luettuina tiedotustoimistojen tiloja ja Eurooppa-taloja koskevat osto-optiot; huomauttaa, että kiinteistöhankkeisiin Brysselissä ja Luxemburgissa liittyy lukuisia epävarmuustekijöitä, joilla voi olla huomattava vaikutus talousarvioon; * * * 29. kehottaa puhemiestä välittämään tämän päätöslauselman neuvostolle ja komissiolle. [1] EYVL L 248, 16.9.2002, s. 1. [2] EYVL C 172, 18.6.1999, s. 1, sopimus sellaisena kuin se on muutettuna päätöksellä 2003/429/EY (EUVL L 147, 14.6.2003, s. 25). [3] Hyväksytyt tekstit, P6_TA(2005)0067. [4] Määrä on laskettu vähentämällä siitä henkilöstön eläkemaksut (180 miljoonaa euroa vuoden 2006 hinnoin). --------------------------------------------------